CELEX: 22011D0128
Language: mt
Date: 2011-12-02 00:00:00
Title: Deċiżjoni tal-Kumitat Konġunt taż-ŻEE Nru 128/2011 tat- 2 ta’ Diċembru 2011 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

15.3.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 76/11
               
            DEĊIŻJONI TAL-KUMITAT KONĠUNT TAŻ-ŻEE
      Nru 128/2011
      tat-2 ta’ Diċembru 2011
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u partikolarment l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 115/2011 tal-21 ta’ Ottubru 2011 (1).
               
            
                  (2)
               
               
                  Id-Direttiva tal-Kummissjoni 2011/3/UE tas-17 ta’ Jannar 2011 li temenda d-Direttiva 2008/128/KE li tistabbilixxi l-kriterji speċifiċi tal-purità għas-sustanzi li jagħtu ħlewwa (2) għandha tiġi inkorporata fil-Ftehim.
               
            
                  (3)
               
               
                  Din id-Deċiżjoni tikkonċerna l-leġiżlazzjoni li tolqot kwistjonijiet ta’ oġġetti tal-ikel. Il-leġiżlazzjoni li tikkonċerna l-kwistjonijiet ta’ oġġetti tal-ikel ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif mistqarr fl-introduzzjoni għall-Kapitolu XII tal-Anness II tal-Ftehim. Din id-deċiżjoni m'għandhiex tapplika għal-Liechtenstein,
               
            ADOTTA DIN ID-DEĊIŻJONI:
      Artikolu 1
      Dan li ġej għandu jiġi miżjud fil-punt 54zzzzh (id-Direttiva tal-Kummissjoni 2008/128/KE) tal-Kapitolu XII tal-Anness II għall-Ftehim:
      “, kif emendat permezz ta':
      
                  —
               
               
                  
                     32011 L 0003: Id-Direttiva tal-Kummissjoni 2011/3/UE tas-17 ta’ Jannar 2011 (ĠU L 13, 18.1.2011, p. 59).”
               
            Artikolu 2
      It-testi tad-Direttiva 2011/3/UE fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-3 ta’ Diċembru 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għal, Il-Ġurnal Uffiċjali tal-Unjoni Ewropea.
      
         Magħmul fi Brussell, it-2 ta’ Diċembru 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 341, 22.12.2011, p. 78.
      
         (2)  ĠU L 13, 18.1.2011, p. 59.
      
         (*)  Ma huma indikati l-ebda rekwiżiti kostituzzjonali.